stanford-oval/wikipedia huggingface dataset:
דואליזם
הערות שוליים

↑  שְׁנִיּוּת במילון סוציולוגיה (תשע"ו), באתר האקדמיה ללשון העברית
↑  ראובן אלקלעי, מלון עברי שלם, כרך 3, הוצאת גליל, 1994
↑  ספר ישעיהו, פרק מ"ה, פסוקים א'–ז'
↑  ספר איוב, פרק א', פסוקים ו'–י"ב
↑  ספר מלכים א', פרק כ"ב, פסוקים י"ט–כ"ג; ספר דברי הימים ב', פרק י"ח, פסוקים י"ח–כ"א
↑  אבות ד' כ"א
↑  ספר שמואל א', פרק כ"ח
↑  מגילת קהלת, פרק ג', פסוק כ"א
| --- | --- |
בקרת זהויות :  NLI: 987007565192205171  GND: 4130223-0  LCCN: sh85039847  NKC: ph494807
Yotpo

| --- | --- |

 נתונים כלליים
 מייסדים:  תומר תגרין, עמרי כהן
 תקופת הפעילות:  2011–הווה (כ־14 שנים)
 מיקום המטה:  ניו יורק 
 מוצרים עיקריים:  פלטפורמת שיווק
 מנכ"ל:  תומר תגרין
  
 https://www.yotpo.com
 
Yotpo (יוטפו) היא חברת היי-טק ישראלית המפתחת פלטפורמת שיווק לאתרי אינטרנט, המאפשרת יצירת המלצות גולשים, הטמעת תוכן גולשים חזותי ותוכניות תגמולים.
נכון ליולי 2018, בחברה 300 עובדים במשרדים בישראל, ארצות הברית, ואנגליה.
היסטוריה

החברה נוסדה בשנת 2011 על ידי תומר תגרין ועמרי כהן. בינואר 2014 השלימה החברה את סבב הגיוס הראשון שלה, בו גייסה 10.7 מיליון דולר בהשתתפות בלאמברג קפיטל, קרן רודיום ונוספים.
ביוני 2015 השלימה החברה את סבב הגיוס השני שלה, בו גייסה 15 מיליון דולר בהשתתפות הקרנות מרקר, ויטנאג' וכמו כן Innovation Endeavors של אריק שמידט ודרור ברמן.
ביוני 2016 השלימה החברה את סבב הגיוס השלישי שלה, בו גייסה 22 מיליון דולר והכריזה כי בכוונתה להכפיל את כמות עובדיה בארץ ובחו״ל. בשנת 2017 הודיעה החברה כי תשכור בניין בן 3 קומות ברחוב דוד חכמי בתל אביב, לצורך התרחבות החברה. באותה שנה הודיעה יוטפו על סבב גיוס נוסף, בו הכפילה את סך הגיוסים שלה, שנכון לשנת 2018 עומד על סך 101 מיליון דולר.
החברה דורגה במקום החמישי ברשימת ״50 הסטארט-אפים המבטיחים״ לשנת 2018 של עיתון כלכליסט.
באוגוסט 2018 החברה הודיעה על רכישת חברת סטארט-אפ אמריקאית בשם Swell Rewards, המפתחת פלטפורמה ליצירת תוכניות תגמול והפניות (Referral marketing) עבור אתרי מסחר אלקטרוני.
בינואר 2020 החברה הודיעה על רכישת חברת סטארט-אפ בולגרית בשם SMSBump, העוסקת בשיווק באמצעות הודעות סמס עבור אתרי מסחר אלקטרוני.
באוגוסט 2020 גייסה החברה 75 מיליון דולר בהובלת הקרן BVP.
במרץ 2021 השלימה החברה את סבב הגיוס השישי שלה, בו גייסה 230 מיליון דולר בשווי של 1.4 מיליארד דולר.
בין לקוחות יוטפו ניתן למצוא מותגים כגון GoPro, אוורלסט, חברת הביטוח האמריקאית Esurance ועוד.
הערות שוליים

↑  הגר רבט ומאיר אורבך, ממימון לעסקים קטנים ועד לאילנות יוחסין מקוונים, באתר כלכליסט, 18 באפריל 2018
↑   אור הירשאוגה, Yotpo הישראלית הודיעה על השלמת סבב גיוס של 10.7 מיליון דולר, באתר TheMarker‏, 8 בינואר 2014
↑  אסף גלעד, Yotpo מגייסת 15 מיליון דולר, בדרכה לעקוף את Yelp, באתר כלכליסט, 23 ביוני 2015
↑   אלירן רובין, Yotpo גייסה 22 מיליון דולר - מתכוונת לגייס 250 עובדים, באתר TheMarker‏, 14 ביוני 2016
↑  צחי שדה, הסטארטאפ "יוטפו" מגייס 170 עובדים בתל אביב, באתר ynet, 18 ביולי 2017
↑  עידן רבי, ‏יוטפו הישראלית גייסה 51 מיליון ד': "נגדיל את מספר העובדים", באתר גלובס, 8 בנובמבר 2017
↑  הגר רבט ומאיר אורבך, ממימון לעסקים קטנים ועד לאילנות יוחסין מקוונים, באתר כלכליסט, 18 באפריל 2018
↑   אלירן רובין, בליגה של הגדולות: חברת יוטפו רכשה את הסטארט-אפ האמריקאי Swell Rewards, באתר TheMarker‏, 9 באוגוסט 2018
↑  Expanding the Most Robust eCommerce Marketing Platform for Brands, Yotpo, ‏29 בינואר 2020 (באנגלית)
↑  הגר רבט, יוטפו הישראלית גייסה 75 מיליון דולר בהובלת בסמר, באתר כלכליסט, 4 באוגוסט 2020
↑  גולן חזני, https://www.calcalist.co.il/markets/articles/0,7340,L-3899896,00.html, https://www.calcalist.co.il/markets/articles/0,7340,L-3899896,00.html, ‏21.3.21
London Confidential (סרט)

| --- | --- |

 שחקנים ראשיים:  Mouni Roy Jas Binag מוהאן קאפור Kulraj Randhawa Purab Kohli Sharad Kelkar 
 מדינה:  הודו 
 חברת הפקה:  JAR Pictures
 חברה מפיצה:  ZEE5 
 שיטת הפצה:  ישירות לווידיאו 
 הקרנת בכורה:  18 בספטמבר 2020 
 שפת הסרט:  הינדי 
 דף הסרט ב־IMDb
 
London Confidential: The Chinese Conspiracy הוא סרט מתח ריגול בוליוודי בשפה ההינדית, שהוקרן לראשונה ברשת ZEE5 ב-18 בספטמבר 2020. הסרט בוים על ידי קאנוואל סתי והופק על ידי מוחיט צ'הברה ואג'אי ראי. הוא נוצר על ידי ס'חוסיין זיידי ובו מככבים מוני רוי ופוראב קוהלי. הסרט עוסק בסוכני R&AW בלונדון החוקרים את חלקה של סין בהפצת מגפה עולמית.
עלילה

סוכני R&AW שהוצבו בלונדון אספו עדויות משמעותיות דרך מקורותיהם המעידים על מעורבותה של המפלגה הקומוניסטית הסינית בהתפשטות נגיף הקורונה והם קרובים מאוד להשגת הראיות הסופיות. עם זאת, הרשויות הסיניות מגלים על כך באמצעות חפרפרת בשגרירות הודו. על מנת שלא להתבלט, R&AW משתמשת במכולת כמוצב ממנו יבוצע ויתואם המבצע החשוב לחשיפת הקנוניה.
שחקנים ודמויות

מוני רוי בתפקיד אומה קולקרני
פוראב קוהלי בתפקיד ארג'ון מאניש קומאר
קולרג' רנדאווה בתפקיד נירופמה דאס
סגאר אריה בתפקיד שרעד
פרבש ראנה בתפקיד עזאד
ג'אס בינאג בתפקיד ג'יבאן
דיל'ון סינג בתפקיד בירן גוש
קירן ג'וגי בתפקיד גברת אנג'ו מהטה
רוקסן קבאסוט בתפקיד אנג'לי
דנדן ליו בתפקיד יוקי
מוחאן קאפור בתפקיד אר.ק. גויאל
שרד קלקר בתפקיד טנמאי
הפצה

הסרט הוקרן בבכורה ב-ZEE5 ב-18 בספטמבר 2020.
הערות שוליים

↑  Farzeen, Sana (2020-08-25). "Purab Kohli and Mouni Roy starrer London Confidential to stream on ZEE5". The Indian Express (באנגלית). נבדק ב-2020-09-11.
↑  Scroll Staff (7 בספטמבר 2020). "'London Confidential' trailer: Mouni Roy, Purab Kohli in spy thriller with a Chinese connection". Scroll.in (באנגלית אמריקאית). נבדק ב-2020-09-11. {{cite web}}:  (עזרה)
↑  "London Confidential Teaser: चीन की साजिश का पर्दाफाश करने आए मौनी रॉय और पूरब खोली, देखें टीज़र". jagran.com.
↑  "Mouni Roy, Purab Kohli in spy thriller 'London Confidential'". telanganatoday.
↑  "Mouni Roy's Upcoming Movie 'London Confidential' Trailer Out; WATCH". republicworld.com.
↑  "ZEE5's mystery drama thriller Mafia featuring Namit Das to premiere on July 10". indiatvnews.com.
כישלון

תאונת רכבת עקב כישלון בתפעול הרכבת, מונפרנס, צרפת, 1895
כישלון הוא מצב שבו לא הושגה מטרה מסוימת של אדם או של קבוצת אנשים. עם זאת, כישלון אינו מצב מנוגד להצלחה, ועל פי רוב מהווה תנאי הכרחי להצלחה. הכישלון מהווה חלק בלתי נפרד מחיי האדם, מלידתו ועד למותו.
קריטריונים לכישלון

הקריטריונים לכישלון תלויים למדי בהקשר שלו, ועשויים להיות יחסיים לצופה מסוים או למערכת אמונות ספציפית. מצב שנתפס ככישלון בעיני אדם מסוים עשוי להיחשב כהצלחה בעיני אדם אחר, במיוחד במצבי תחרות ישירה או במשחק סכום אפס. גם דרגת ההצלחה או חומרת הכישלון במצב מסוים יכולה להיתפס באופן שונה על ידי צופים או משתתפים שונים במשימה. קשה לקבוע בבירור האם מצב מסוים עמד בקריטריון של הצלחה או כישלון, בין השאר גם משום שקיימות הגדרות מעורפלות או שנויות במחלוקת של הקריטריונים עצמם. מציאת קריטריון יעיל וברור, או היוריסטיקה מתאימה, כדי לשפוט הצלחה או כישלון של מצב מסוים, עשויה להיות משימה קשה ומשמעותית בפני עצמה.
סוגי כישלון > כישלון אישי וכישלון קבוצתי

כישלון יכול להיות של אדם יחיד (כישלון אישי), או של קבוצת אנשים בכל סדר גודל שהוא, עד לממדים של אומה (כישלון קבוצתי). יש שכישלון אישי בא לידי ביטוי ככישלון קבוצתי, בסופו של דבר.
סוגי כישלון > כישלון מוחלט, חלקי ויחסי

כישלון יכול להיות מוחלט, חלקי או יחסי. ישנם כמה מקרים שבדרך כלל נחשבים ככישלון מוחלט: במשימות שבהן התוצאה יכולה להיות רק הצלחה או כישלון, הכישלון הוא מוחלט. גם משימות שבהן לא ניתן לתקן את התוצאה נחשבות ככישלון מוחלט. למשל, ניתוח המסתיים במות המנותח תמיד יחשב ככישלון מוחלט.
כישלונות חלקיים אפשריים במשימות בהן קיימות מספר תוצאות אפשריות. במקרים אלו, ייתכן שחלק מהתוצאות יחשבו ככישלון מוחלט, וחלק ככישלון חלקי (וכן לגבי ההצלחה: חלק מהתוצאות ייחשבו הצלחה מלאה וחלק הצלחה חלקית). דוגמאות לרוב לסוג זה של משימות מצויות בתחום הצבאי, כאשר מבצעים צבאיים יכולים להחשב ככישלונות או הצלחות מוחלטים או חלקיים.
כישלון יחסי הוא כאשר התוצאה הרצויה מוגדרת בהשוואה לתוצאות אחרות - אם אישיות (כלומר הביצועים מושווים לביצועים אישיים קודמים), ואם לתוצאות של אנשים או קבוצות אחרות. דוגמה לכישלון יחסי יהיה סרט קולנוע שהכנסותיו לא כיסו את הוצאותיו, או אף כיסו, אך הרוויח הרבה פחות מסרטים אחרים אליהם הוא הושווה.
סוגי כישלון > כישלון אובייקטיבי וכישלון סובייקטיבי

כישלון יכול להיות אובייקטיבי או סובייקטיבי. ניתן לשנות מצבים של כישלון סובייקטיבי בעזרת שינוי תפיסתי או פסיכותרפיה. מצב של כישלון אובייקטיבי יכול להביא לתהליך של הסקת מסקנות. דוגמה לכישלון אובייקטיבי הוא קבלת הציון "נכשל" במבחן. דוגמה לכישלון סובייקטיבי הוא קבלת הציון "טוב" במבחן, על ידי תלמיד שציפה לקבל את הציון "מצוין".
סוגי כישלון > כישלון בתוצאה וכישלון בתהליך

כישלון נתפס באופן שונה בנקודות מבט שונות של מעריכים שונים. יש שמתעניינים רק בתוצאות התהליך של ביצוע המטלה, ולכן יחשיבו כ"כישלון התוצאה" כל ביצוע שלא הוביל לפתרון סופי של בעיה או שלא ענה על צורך שהיה דרוש. יש שמתעניינים יותר ב"כישלון התהליך", שעשוי לקרות גם במצבים בהם הייתה הצלחה בהשלמת המשימה ובתוצאתה, אך תהליך העבודה שהוביל אליה נתפס כלקוי ולא עמד בסטנדרטים המצופים.
סיבות לכישלון

גורמים פסיכולוגיים שנתפסים לעיתים כמשפיעים על כישלון בביצוע משימות בעבודה או בלימודים, עשויים להיות, בין השאר: ערך עצמי נמוך יחסית, פחד מפני הצלחה, נבואה המגשימה את עצמה, נבואה המזימה את עצמה ועוד. סיבות אחרות לכישלון הן למשל תכנון לקוי, חוסר בידע, עומס יתר, טעות או רשלנות בביצוע המטלה, אופטימיות יתרה או חוסר במשאבים.
סיבות לכישלון > פחד מפני הצלחה

פחד מפני הצלחה הוא מושג בפסיכולוגיה הקובע שאנשים חוששים משינוי, ונוטים לחיות במסגרות קבועות שהם יוצרים לעצמם.
לדוגמה; אנשים אינם משנים את הדרך הרגילה בה הם עוברים, את אותן פעולות הם עושים בשעות קבועות, אינם חורגים מהתנהגותם ואינם משנים מסגרות חברתיות[דרוש מקור]. לעיתים התנהגות כזאת נובעת מפחד המונע לבצע שינוי בדפוס הקבוע של החיים. אנשים רואים בהצלחה היגררות להתמודדות למה שנלווה אליה, כגון אחריות, דרישות עצמיות וציפיות החברה מהם, וכתוצאה מכך הם מעדיפים להישאר במצבם הנוכחי המוכר והמאוזן.
כמו כן, התופעה יכולה לנבוע משימור של דימוי עצמי, גבוה או נמוך.
גבוה - ההצלחה מקבעת אדם למסגרת וסטטוס מסוים שאינו רוצה לאבד (הוא מהנדס בכיר, אבל הוא בטח לא סופֵר מוכשר)
נמוך - קיים חשש מקבלת טובות הנאה שנובעות ממעמד או תפיסה מסוימת (לא חושפים את כישרונם ויכולתם מחשש שיהפכו למוכרים ויהיו להם מעריצים רבים)
התמודדות רגשית בעקבות כישלון

מצבים של כישלון יכולים להוביל לתחושות של תסכול, ייאוש, אכזבה וכעס.
לא רק זאת אלא שעצם התפיסה של כישלון יכולה להוביל למצבים של חוסר אונים, גם כאשר לא התרחש כישלון בפועל. לדוגמה, נמצא שבהשוואה לתלמידים שהתמודדו עם שאלות קלות במבחן, תלמידים שהתמודדו עם שאלות קשות במיוחד נטו להרים ידיים מהר יותר, אף על פי שלא ידעו אם ענו תשובה נכונה או שגויה.
ישנם שני סוגים עיקריים של התמודדות עם כישלון: הפנמה והחצנה.
בתהליך של הפנמה, האדם נוטה לרוב לקחת על עצמו תוצאות של משימה, ובמקרה של כישלון - מאשים את עצמו. לעיתים קרובות תוצאותיו השליליות של תהליך הפנמה הן ביקורת עצמית נוקבת, מנטרה שלילית כגון "אני לעולם לא אצליח", ירידה בערך העצמי ובמוטיבציה, ובמקרים קיצוניים עלולה להיווצר תחושת דיכאון. טיפול באדם שנוטה להפנמה של כישלונות עשוי להיות קשה, בשל הדימוי העצמי הנמוך המוטבע היטב באדם וקשה לשינוי. מצד שני, בתהליך הפנמה ניתן להשלים עם התוצאות בצורה חיובית יותר, וליצור תהליך זהיר של הסקת מסקנות על העצמי ותפקודו, באופן שיתרום להצלחה להבא.
בתהליך של החצנה, האדם נוטה לחפש את הסיבות לכישלון המשימה בגורמים שאינם קשורים בו, ומאשים את הסביבה בכישלון. תוצאות שליליות אפשריות לכך הן חוסר מוכנות לקחת אחריות, מציאת שעיר לעזאזל, קנאה, אגרסיביות כלפי הסביבה, ולעיתים גם אלימות. טיפול באדם שנוטה להחצנה של כישלונות, עשוי להיות קשה, בשל הימנעות האדם מהתמודדות אישית. מצד שני, בתהליך החצנה נמנעת פגיעה בדימוי העצמי של האדם.
תוצאות מעשיות של כישלון

התוצאות של כישלון באות לידי ביטוי במגוון רחב של אופנים, ובטווחי זמן ומרחב שונים - בתלות במהות הכישלון. כישלון של אדם בודד להשיג את מטרתו יכול לשאת תוצאות מיידיות וסופיות, שאינן משפיעות על איש מלבדו היות שהן מסתיימות במותו. (למשל טיסתה האחרונה של אמיליה ארהארט).
אולם רוב הכישלונות האישיים אינם מובילים לתוצאות טראגיות. דוגמה מוכרת לכשלונות אשר אינם משפיעים מעבר לטווח האדם הבודד והטווח הקצר, הם נסיונותיהם הראשונים של תינוקות לצעוד. על אף שבשלבים הראשונים ניסיונות אלו מסתיימים תמיד בכישלון, הרי שההתמדה הופכת את הכשלונות להצלחה. התופעה של רצף של כישלונות שבשילוב עם התמדה הופך להצלחה ידועה ומוכרת.
כישלון עלול להוביל להסקת מסקנות אישיות כלפי הנכשל, כגון פיטוריו או הדחתו. כישלון מסחרי של מוצר, המתבטא ברווחיות נמוכה שלו או אף בהפסד הנובע מייצורו, יוביל להפסקת ייצורו של מוצר זה. תחקור נסיבות הכישלון נועד להפקת לקחים, ועשוי לשמש גם כבסיס להסקת מסקנות.
עוצמת התגובה תלויה בעוצמת הכישלון. תלמיד שנכשל באחד ממקצועות הלימוד יקבל בדרך כלל הזדמנות למבחן נוסף, אך תלמיד שנכשל בחמישה ממקצועות הלימוד לרוב לא יורשה להמשיך בלימודיו.
כישלונות בולטים במאה ה-20

1912 - אסון הטיטניק. שורה של כישלונות מובילה לטביעתה של אוניית הענק וקיפוח חייהם של 1514 אנשים. העיקריים בהם: רב החובל התעלם מהתרעה על קרחונים במסלול האונייה, לא בוצע תרגול של הורדת סירות ההצלה, כמות סירות ההצלה תוכננה למחצית מכמות הנוסעים.
1914 - יישום תוכנית שליפן על ידי הלמוט פון מולטקה הצעיר עם פרוץ מלחמת העולם הראשונה - הוויתור על כיבוש הולנד והקצאת כוחות צבא נוספים לחזית המזרחית הביאו לכך שצרפת לא הוכרעה על ידי גרמניה במהירות (כפי שהתרחש ב-1871), להתמשכות המלחמה ובסופו של דבר להפסד מעצמות המרכז.
1917 - מהפכת אוקטובר והקמת ברית המועצות - הניסוי הראשון בקומוניזם לא השיג את הרווחה לה ייחל, ברית המועצות כשלה כלכלית, התפרקה, וחלקיה השונים התנערו מהקומוניזם.
1937 - אמיליה ארהארט נכשלת בניסיונה לחצות בטיסה את האוקיינוס השקט, ומשלמת על כך בחייה.
1944 - מתקפת הארדנים - גרמניה הנאצית תוקפת על מנת ליצור פרצה רחבה בחזית בעלות הברית בשטחי לוקסמבורג ובלגיה, ולתפוס את נמל אנטוורפן. המתקפה נכשלת לחלוטין.
1958 - הקפיצה הגדולה קדימה - ממשלת הרפובליקה העממית של סין עורכת רפורמה נרחבת במטרה לנצל את שפע כוח העבודה הזול כדי לתעש במהירות את המדינה. הזינוק הגדול נכשל כליל, והביא לתוצאות הרות אסון ולרעב המוני בו גוועו 43 מיליון איש עד 1961.
1960 - הפלישה למפרץ החזירים - ארצות הברית מנסה למוטט את משטרו של פידל קסטרו.
1972 - טבח הספורטאים באולימפיאדת מינכן - גרמניה המערבית נכשלת באבטחת הכפר האולימפי, ולאחר מכן נכשלת משטרת גרמניה לחלוטין בניסיון חילוץ בני הערובה ובפועל מביאה למותם.
1981 - נישואי צ'ארלס ודיאנה - הזוג המלכותי של הממלכה המאוחדת נפרד 11 שנה לאחר החתונה ב-1992.
1985 - סטיב ג'ובס מקים את NeXT, חברת מחשבים שפיתחה וייצרה סדרות של תחנות עבודה ממוחשבות, המיועדות למוסדות השכלה גבוהה ולעסקים. החברה אינה רווחית ונמכרת לאפל ב-1996.
1986 - אסון מעבורת החלל צ'לנג'ר - כשלים תכנוניים מובילים להתפוצצותה מייד לאחר ההמראה של מעבורת חלל, וגובים את חייהם של שבעה אסטרונאוטים.
1986 - אסון צ'רנוביל - שילוב של כישלונות תכנוניים ותפעוליים מוביל להתכת ליבת כור גרעיני ולפיצוץ הכור, שתוצאתו המיידית 54 הרוגים וזיהום רדיואקטיבי בשטח נרחב ממנו נפגעו עשרות אלפי בני אדם.
1995 - רצח יצחק רבין - שירות הביטחון הכללי ובפרט היחידה לאבטחת אישים נכשלים בזיהוי האיומים ובהגנה על חייו של ראש ממשלת ישראל.
ראו גם

חוק מרפי
שגיאה
אתלופוביה
רשימת אסונות
הערות שוליים

1 2  https://www.scientificamerican.com/article/failure-found-to-be-an-essential-prerequisite-for-success/
1 2  https://www.entrepreneur.com/article/318068
↑  Firmin, M., Hwang, C., Copella, M., & Clark, S. (2004). LEARNED HELPLESSNESS: THE EFFECT OF FAILURE ON TEST-TAKING. Education, 124(4), 688-693.
| --- | --- |
בקרת זהויות :  GND: 4299802-5  NKC: ph1192962
הגמביט הלטבי

הגמביט הלטבי הוא פתיחה בשחמט, בה השחקן עם הכלים השחורים מקריב שני רגלים: את רגלי ה-ה' ואת רגלי ה-ו' בו זמנית. הגמביט מתחיל במסעים האלו: 1.ה4 ה5 2.פו3 ו5
הרעיון בפתיחה זאת הוא הקרבת שני רגלים בשביל להשתלט על המרכז.
המסעים הבאים יהיו: 3.ה:ו5 ה4 4. מהה2
הגמביט הלטבי הנרצה (3. פ:ה5)

אחרי 1. ה4 ה5 2. פ-ו3 ו5 3. פ:ה5 נחשבת כהתגובה הטובה ביותר של הלבן. 3.מה-ו6 4. ד4 ד6 5. פ-ג4 ו:ה4 היא הגמביט הלטבי המסורתי, אך בשנים האחרונות 4. פ-ג4 - וריאציית לאונהרדט נהייתה יותר פופולרית.
הגמביט הלטבי הנרצה (3. פ:ה5) > 3. מה-ו6 4. פ-ג4

לאחר 4. פ-ג4, הלבן יוכל בעתיד לפתוח את המרכז בעזרת ד3. לדוגמה, 4. ו:ה4 5. פ-ג3 מה-ז6 6. ד3 ה:ד3?! 7. ר:ד3 מה:ז2? ולבן מנצח לאחר 8. מה-ח5+ מ-ד8! 9. ר-ה4. (אם ...8. ז6 9. מה-ה5+ ורק לאחר מכן 10. ר-ה4) אם 6. ר-ב-4, הלבן לא יוכל לשחק את אותם המסעים, כי לאחר 7. ר-ד2 ה:ד3 8. ר:ד3 מה:ז2 9. מה-ח5+ מ-ד8 10. ר-ה4 פ-ו6! אם הלבן ישחק ר-ז5, ר:ג3+! מנצח עבור השחור. הגמביט ממשיך לאחר 5. מה-ו7 6. פ-ה3!. השחור בדרך כלל ישחק 6. ג6?! אז הלבן יכול להסכים להקרבת הרגלי עם 7. פ:ה4 ד4 8. פ-ז5 מה-ו6 9. פ-ו3. המסע 10. ב4! נחשב טוב ללבן לאחר 10. ר:ב4 11. פג:ד5!! אם השחור מסכים להקרבת הפרש 11. ג:ד5?!, 12. פה:ד5!! תוקף את הרץ ב-ב-4, ובעצם מכריח את השחור לקחת את הפרש בחזרה עם 12. מה:ד5. לאחר מכן, הלבן ישחק 13. ר-ז6+, מקריב עוד כלי קל כדי לקחת את המלכה עם 13. ח:ז6 14. מה:ד5.
ניתן גם לדחות את הרגלי עם 7. ד3 ה:ד3 8. ר:ד3 ד5 9. 0-0. האמן הבין-לאומי ג'רמי סילמן ממליץ על 9. ר-ג5 10. פ-א4 ר-ד6 11. ג4 ד4 12. פ-ג2 ג5 13. ב4 פ-ה7 14. פ:ג5 ר:ג5 15. ב:ג5 פב-ג6 16. ר-ב2 0-0 17. פ:ד4 פ:ד4 18. ר:ד4 ר-ו5 19. ר:ו5 פ:ו5 20. ר-ה3 מה:ג4 21. מה-ב3 פ:ה3?! 22. ו:ה3 צ:ו1+ 23. צ:ו1 מה:ב3 24. א:ב3 צ-ג8 25. צ-ו5, ולאחר 25. צ-ד8 או 25. צ-ג6 השחור נמצא בעמדה טובה להשיג תיקו בסוף המשחק.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
1: 
2: 
3: 
4: 
5: 
6: 
7: 
8: 
|  | ח | ז | ו | ה | ד | ג | ב | א |
לאחר 14. מה:ד5. הלבן הקריב שלוש כלים עבור המלכה השחורה, מה שנחשב כהחלפה טובה יותר לשחור, אף על פי שבמקרה הזה ללבן יש את היתרון.
הגמביט הלטבי הנרצה (3. פ:ה5) > 3. מה-ו6 4. ד4

3. מה-ו6 4. ד4 נכנס אל הגמביט הלטבי המסורתי. כאן ניתן לשחק 4. ד6 5. פ-ג4 ו:ה4 6. פ-ג3. לאחר מכן, נהוג לשחק 6. מה-ו7, כדי לעצור את 7. מה-ח5+. לאחר 7. פ-ה3 פ-ו6 8. ו3 (ניתן גם לשחק ו3 במסע הקודם) ה:ו3 9. מה:ו3 פ-ג6, הלבן כאן יותר טוב אך שני הצדדים עדיין משחקים לניצחון.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
8: 
7: 
6: 
5: 
4: 
3: 
2: 
1: 
|  | א | ב | ג | ד | ה | ו | ז | ח |
לאחר 9. פ-ג6. המצב טוב לשני הצדדים. גם הלבן וגם השחור הוציאו את הפרשים שלהם, ואין יתרון גדול לאף אחד מהצדדים.
הגמביט הלטבי הנרצה (3. פ:ה5) > 3. פ-ג6

3. פ-ג6 המשונה היא אפשרות נוספת. רב האמן הבריטי ג'ון נאן מציע כנגדו 4. ד4. אם 4. מה-ח4? פ-ו3! לאחר 5. מה:ה4+ 6. ר-ה2 השחור נמצא, לפיו, בעמדה גרועה. לאחר 4. מה-ו6?!, 5. פ-ג3 ר-ב4 6. ה:ו5 פ:ה5 כאן נאן ממליץ לא לקחת את הפרש בחזרה מיד, אלא לרתק אותו למלך עם 7. מה-ה2!.
אפשרות אחרת היא 4. מה-ח5+, כאן יהיה ניתן לשחק 4. ז6 5. פ:ז6 (אם השחור ייקח את הפרש עם 5. ח:ז6, המלכה תיקח את הצריח עם 6. מה:ח8) פ-ו6 6. מה-ח3 ח:ז6 7. מה:ח1 מה-ה7 (אם 7. ו:ה4, 8. ד4 פ:ד4 9. ר-ח6, פ:ג2?? לא עובד כיוון ש-10. מ-ד8 פ:א1 11. מה:ו8 # זה מט) 8. ד3! ו:ה4 9. ר-ה3 ד5 10. ר-ג5! מה:ג5 11. מה:ו6 ר-ו5 לשני הצדדים יש סיכוי לנצח, אף על פי שהמצב יותר טוב לשחור.
הגמביט הלטבי הנרצה (3. ה:ו5)

לאחר 3. ה:ו5, ג'ון ל. ווטסון ממליץ על 3. ה4 4. פ-ה5 פ-ו6 5. ר-ה2. מהלכו השלישי של השחור תמיד צריך להיות ה4 במצב הזה. מכאן, יש ללבן שלוש אפשרויות: 4. פ-ה5 (המהלך הטוב ביותר), פ-ד4, ו-מה-ה2?!, טעות חמורה.
הגמביט הלטבי הנרצה (3. ה:ו5) > 4. פ-ה5

4. פ-ה5 נחשב כהמסע הטוב ביותר עבור הלבן. כאן ניתן לשחק 4. פ-ו6, מגן על ח5 מפני המלכה הלבנה. המהלך 5. ר-ה2 של הלבן מנסה לתת שח למלך השחור בעזרת הרץ, אם השחור ייקח את הרץ פ:ח5, המלכה הלבנה תיכנס לשטח השחור. מכאן, מומלץ לשחק אחד משלושת המהלכים האלו: 5. ד6, תוקף את הפרש הלבן ב-ה5, 5. ר-ה7, במטרה להגן על המלך השחור, או 5. ר-ב4, מנסה לתקוף את המלך הלבן. אחרי 5. ר-ב4, מומלץ ללבן לתקוף את הרץ השחור בעזרת 6. א3 או 6. ג3, ואז הרץ גם ככה ייאלץ לחזור ל-ה7.
אך אחרי 5. ר-ה7 או 5. ד6, ללבן עדיין יש את האפשרות לשחק 6. ר-ח5+. כאן, המהלך היחידי שלא מפסיד לשחור לגמרי הוא 6. מ-ה7! (ז6 ופ:ח5 גורמים להפסד של צריח אחרי כמה מהלכים) השחור נותן ללבן לשחק 7. פ-ו7 למרות המזלג כי לאחר 7. מה-ה8 8. פ:ח8 פ:ח5 הלבן הרוויח צריח והפסיד רץ, מה שנחשב כהחלפה שהיא לא כל כך נוראה עבור השחור.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
1: 
2: 
3: 
4: 
5: 
6: 
7: 
8: 
|  | ח | ז | ו | ה | ד | ג | ב | א |
לאחר 8. פ:ח5. השחור הפסיד צריח עבור רץ, אך עדיין משחק עבור ניצחון.
הגמביט הלטבי הנרצה (3. ה:ו5) > 4. פ-ד4

4. פ-ד4 היא האופציה השנייה הטובה ביותר ללבן. מומלץ לשחור כאן לשחק 4. פ-ו6. התגובה הטובה ביותר של הלבן כאן היא 5. ד3, ולאחר מכן צריך לתקוף את הפרש עם 5. ג5. הפרש ילך ל-ב-3, וכאן השחור כבר יכול לקחת את הרגלי 6. ה:ד3. הרץ הלבן ייקח בחזרה, 7. ר:ד3, וכאן השחקן עם הכלים השחורים יכול לקחת את המרכז בעזרת 7. ד5. פה, ללבן שתי אופציות: להצריח (8. 0-0), או לתת שח עם הרץ על המלך החלש (8. ר-ב5+).
אם הלבן אכן מצריח, המהלך הטוב ביותר, השחור יכול להשתמש בטקטיקת המזלג ולאיים על הרץ והפרש בעזרת 8. ג4. הלבן עדיין מנצח רק אם הוא ישחק 9. ר-ה2, לבן עדיין משחק עבור ניצחון, אך שחור בעמדה טובה לעצור אותו.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
1: 
2: 
3: 
4: 
5: 
6: 
7: 
8: 
|  | ח | ז | ו | ה | ד | ג | ב | א |
לאחר 8. פ-ג6. ללבן יש שני רגלים יותר מאשר השחקן השחור, אך הרגלי ב-ו5 חלש. השחור צריך להיזהר מ-ר:ג6, שיביא למזלג על המלך והצריח.
הגמביט הלטבי הנרצה (3. ה:ו5) > 4. מה-ה2

4. מה-ה2, לרתק את הרגלי ב-ה4 היא טעות ידועה. לאחר מכן, השחור ישחק 4. מה-ה7 בעצמו, ולאחר 5. פ-ד4 (או פ-ה5), ניתן לשחק 5. פ-ג6, ואחרי 6. מה-ח5+ (המהלך הטוב ביותר), השחור צריך לשחק 6. מ-ד8!, כי אם הוא יחסום את השח עם המלכה 6. מה-ו7?!, המלכה הלבנה תיקח את המלכה השחורה 7. מה:ו7+ 8. מ:ו7, והמלך השחור נמצא במרכז.
מפני סיבה זו, המהלך היחיד של השחור שלא מפסיד הוא 6. מ-ד8. עכשיו הלבן ייקח את הפרש 7. פ:ג6+. הרגלי בטור ד' ייקח בחזרה 7. ד:ג6. אחרי 8. ר-ה2 פ-ו6, השחור כאן יותר טוב, אך לשחק כאן עם השחור יכול להיות מסוכן ביותר עבורו, ובדרך כלל כולל מ-ה7, לאפשר את המזלג ב-ו7 ולהקריב את הצריח ב-ח1.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
1: 
2: 
3: 
4: 
5: 
6: 
7: 
8: 
|  | ח | ז | ו | ה | ד | ג | ב | א |
לאחר 8. פ-ו6. המלכה ב-ח8 תחת מתקפה, ומנסה להמשיך להגן על הרגלי הלבן ב-ו5.
הגמביט הלטבי הנדחה (3. ר-ג4) > מתקפת המאייט (3. ו:ה4 4. פ:ה5 מה-ז5)

אם הלבן ידחה את הגמביט הלטבי, בעזרת 3. ר-ג4, הוא ייכנס לתוך מתקפת המאייט (Mayet Attack) או הרגלי המורעל (Poisioned Pawn Variation), וריאציה בגמביט הלטבי. לאחר מכן, ניתן לשחק 3. ו:ה4, לוקחים את הרגלי הלבן ותוקפים את הפרש הלבן ב-ו3. המהלך הטוב ביותר של השחור הוא לקחת רגלי בעצמו עם 4. פ:ה5, גם מתכונן למתקפת הפרייד ליבר (אנ'). המהלך הטוב ביותר הוא לתקוף את הרץ הלבן בעזרת 4. ד5 (וריאציית פולריו), אך גם 4. מה-ז5!, נותנים לשחור את האפשרות לתקוף את הצריח והמלכה של השחור בעזרת מזלג 5. פ-ו7, אך לאחר מכן ישנו את המהלך 5. מה:ז2, תוקף את הצריח של הלבן, ואחרי 6. צ-ו1, ניתן להוציא את הפרשים של השחור עם 6. פ-ו6 או עם 6. פ-ג6, כי למרות העובדה שהשחור מפסיד את הצריח שלו עם 7. פ:ח8 ר-ג5, כמעט כל הכלים של השחקן השחור כבר מוצאים, ואילו הכלים של הלבן עדיין תקועים מאחורה, ושחור מנצח.
לכן, המסע החמישי של הלבן צריך להיות 5. ד4, ועכשיו הרץ ב-ג1 תוקף את המלכה. השחור יאיים על הצריח הלבן ב-ח1 עם 5. מה:ז2. אם הלב יזיז את הצריח שלו למקום בטוח עם 6. צ-ו1, לשחור יש כבר יתרון כי לאחר 6. פ-ו6 7. ר-ו7+ מ-ה7 8. פ-ג3 ד6 תוקף את הפרש ב-ה5. המהלך הטוב ביותר כאן הוא 9. ר-ג4, מקריב את הפרש (כי לאחר 9. ד:ה5 10. ד:ה5 פ-ז4 11. ר-ז5 אם המלך הולך ל-ה8 מה-ד8 זה מט. ולאחר שהפרש חוזר ל-ו6, זה מט ב-16). אחרי 9. ג6 10. פ-ה2 ד5 11. ר-ב3 לשחור יש "קיר של רגלים", והרץ הלבן הוא מחוץ למשחק.
המסע השישי של הלבן יהיה 6. מה-ח5+. המהלך היחידי שלא מפסיד כאן לשחור הוא 6. ז6, ולאחר 7. ר-ו7+ (7. פ:ז6?? לא עובד כי אחרי 7. ח:ז6 מה: ח8 הצריח הלבן ב-ח1 עדיין תחת מתקפה) מ-ד8 8. ר:ז6! מה:ח1 9. מ-ה7 מה:ג1 שני הצדדים בעמדה טובה לנצח.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
1: 
2: 
3: 
4: 
5: 
6: 
7: 
8: 
|  | ח | ז | ו | ה | ד | ג | ב | א |
לאחר 9. מה:ג1. לשחור יש צריח ופרש יותר, אך המלך השחור לא נמצא במקום בטוח.
הגמביט הלטבי הנדחה (3. ר-ג4) > וריאציית פולריו (3. ו:ה4 4. פ:ה5 ד5)

במקום 4. מה-ז5, "כיום שחקנים מעדיפים לשחק 4. ד5", וריאציית פולריו-סבדבורג (Polerio-Svedenborg Variation). לפי קון גריבייניס וג'ון אלבורג, השחור מנצח כאן יותר פעמים מאשר הלבן. אחרי 4. ד5, המהלך הבא של הלבן יהיה 5. מה-ח5+ (5. ר-ב5+ היא גם אופציה, ולאחר 5. ג6 המהלך 6. מה-ח5+ יבוא בכל מקרה), 5. מ-ה7?? מפסיד בשמונה מסעים, אז אחרי 5. ז6, מהלכו של הלבן כנראה יהיה 6. פ:ז6!, ועכשיו השחור צריך לבחור: האם לשחק 6. ח:ז6, ולהפסיד את הצריח, או לשחק 6. פ-ו6, מהלך שנחשב טוב יותר עבור הכלים השחורים.
הגמביט הלטבי הנדחה (3. ר-ג4) > וריאציית פולריו (3. ו:ה4 4. פ:ה5 ד5) > 6. פ-ו6

אחרי 6. פ-ו6, המסע הטוב ביותר של השחקן עם הכלים הלבנים הוא 7. מה-ה5+, וכאן השחור חייב לחסום את השח עם הרץ בעזרת 7. ר-ה2. מכאן, יש ללבן שלוש אפשרויות: 8. פ:ה2, 8. מה:ה2 ו-8. ר-ב5+. פ:ה2 ו-מה:ה2 הם דרכים לכפות החלפות מלכות ופרשים, אך ר-ב5+ הוא מהלך-ביניים (Zwischenzug) שמטרתו לעצור את הפרש השחור מלהגיע ל-ג6. לאחר מכן, הלבן ישחק מה:ה2 ולאחר מכן פ:ה2 וכאן לשני הצדדים יש סיכוי לנצח.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
1: 
2: 
3: 
4: 
5: 
6: 
7: 
8: 
|  | ח | ז | ו | ה | ד | ג | ב | א |
לאחר 10. פ:ה2. הרץ הלבן תחת מתקפה ולא יכול לגרום כל נזק ל"קיר" הרגלים של השחור.